paragraph_text: OMO “Ilinden” se od početka svoga rada suočava s velikim poteškoćama u djelovanju. Prvi udar organizaciji zadan je “iznutra”, otkrićem da (sada bivši) član Krasimir Iliev radi za bugarske organe sigurnosti. S druge strane, bugarski sudovi do dana današnjega uporno odbijaju registrirati organizaciju, dok je bugarski političari i mediji proglašavaju “separatističkom i antibugarskom organizacjom”, a njezine članove “plaćenicima stranih tajnih službi” koje često hapse, fizički ih maltretiraju i oduzimaju im putovnice.